
Magyar Cartoon Fórum (Szeptember 14-17., Sopron)

Az idén Magyarország, nevezetesen Sopron adott otthont az európai animáció egyik legjelentősebb találkozójának, a Cartoon Fórumnak. 33 országból 700 animációs szakember jött el találkozni partnereivel, és megnézni a legfrissebb terveket.  A program gerincét a 62 kiválasztott projekt bemutatása alkotta, melyek közül 7 magyar volt. Ez pedig kiemelkedő, mind a magyarok előző években mutatott érdeklődését, mind pedig a régióból érkezett projektek számát tekintve. És nem vallottunk szégyent, minden magyar projekt előadása színvonalas volt. Mindenképpen jó kezdet ez egy koprodukcióban, szélesebb együttműködésben gondolkodó alkotógárda számára, hiszen a piacot leginkább ismerő szakemberektől kaptak azonnali visszajelzést. A bemutatókon túl a 4 napos Fórum szinte minden perce lehetőséget nyújtott a résztvevőknek az ismerkedésre, kapcsolatépítésre. 
Szerda délután nemzetközi sajtótájékoztatót rendeztek a magyar animáció helyzetéről, melynek résztvevői Erkel András producer, a Fórum egyik társszervezője, Bereczki Csaba a Magyar Mozgókép Közalapítvány nemzetközi igazgatója, Temple Réka, Mikulás Ferenc, Novák Erik producerek, és Fülöp József, a Moholy-Nagy Művészeti Egyetem tanszékvezetője voltak.
Az idén a résztvevők szavazatai alapján az év producere a francia „TeamTO”, befektetője a szintén francia „Moonscoop”, az év tévétársasága pedig a finn „YLE” lett. Utóbbi kategóriában jelölt volt a Minimax is!
A péntek esti zárógálán Cakó Ferenc élő homok-animációs showja , és az 5 jelölt film levetítése után  Szalai Annamária, a Nemzeti Média és Hírközlési Hatóság elnöke adta át az észt  Kaspar Jancisnak „Crocodile” című filmjéért a Cartoon d’Or díjat. A Cartoon d’Or zsűrit a díjátadón M. Tóth Géza képviselte.

A következő Cartoon Fórum 2011. szeptember 13-16. között Lengyelországban, Sopotban lesz.
A magyar projekteket képviselő szakembereknek gratulálunk, és reméljük, hogy a Fórumon szerzett benyomások, tapasztalatok, és kapcsolatok segítségével magabiztosabban és még sikeresebben folytatják munkájukat.
Bemutatott magyar projektek:
Hoppi Holyday (26’), Hoppi Film
Hush-Hush Wood (26 x 7’), Stúdió Baestarts
Ludmilla (12 x 10’), Inforg Stúdió & Solve Art
Milla & Mama (13 x 8‘), Cinemon Entertainment
Patrick & Theo (12 x 13’), Muffin
The Pupaks (9 x 13’), Animaci Film 
Sunshine News (12 x 10’), Puck
A Cartoon Forumon készült fotók itt tekinthetők meg: 
http://www.flickr.com/photos/35940214@N05/sets/72157624878004739/detail/
A Magyar Cartoon Forum szervezője: CARTOON
Társszervező: Stúdió Baestarts
Támogatók: MEDIA Program, Magyar Mozgókép Közalapítvány, Nemzeti Média- és Hírközlési Hatóság, Nemzeti erőforrás Minisztérium, Oktatási és Kulturális Minisztérium, Sopron város önkormányzata 
Együttműködő partnerek: Minimax, Studio 100 Animation, Procirep, SACD, Nemzeti Kulturális Alap, MEDIA Desk Magyarország, Magyar Filmunió, Moholy-Nagy Művészeti Egyetem, Casa Magica

A Bizottság támogatja az európai mozik digitalizálását

Az Európai Bizottság 2010. szeptember 24-én új stratégiát jelentett be, amely segítséget kíván nyújtani az európai moziknak a digitális átálláshoz, és egyre több mozit ösztönöz arra, hogy európai filmeket vetítsen, biztosítva az európai közönségnek kínált választék bővülését. A digitális berendezés költsége sok kisebb mozi számára visszatartó erővel bír.

A Bizottság stratégiája áttekinti, milyen lehetőségek állnak rendelkezésre a pénzügyi támogatás terén, beleértve az állami támogatást, valamint az Európai Regionális Fejlesztési Alapból és a filmipart támogató uniós MEDIA programból származó támogatást. A digitális átállás többek között azt is megvalósíthatóbbá tenné, hogy a mozi első néhány évében született alkotásokat átmentsék digitális kópiákra, megőrizve e filmeket az utókor számára.
Tovább…

Nyilvános konzultáció a MEDIA Program jövőjéről
Szeretnénk felhívni a figyelmüket az Európai Bizottság (Oktatási és Kulturális Főigazgatóság) nyilvános konzultációjára az Európai Unió MEDIA Programjának jövőjével kapcsolatban. A jelenleg érvényben lévő MEDIA 2007 Program 2013-ban ér véget. Az új program 2014-ben indul, melynek előkészítéséhez kérik az Önök véleményét és segítségét.  

A kérdőív az alábbi linken érhető el 2010. november 30-ig:

http://ec.europa.eu/yourvoice/ipm/forms/dispatch?form=futureumedia

Berlinale Co-Production Market 

2011. február 13-15. 

A Berlin Filmfesztivál keretében a market résztvevőinek lehetősége nyílik jól szervezett találkozók és programok segítségével finanszírozást találnia meglévő projektjeikhez. Mintegy 36 projekt kerül kiválasztásra, és több mint 1000 előre regisztrált kétszemélyes találkozó kerül megrendezésre.

Beküldési határidő: 2010. október 28.
A projektekre vonatkozó követelmények, ill. a jelentkezés feltételei a www.efm-berlinale.de honlapon találhatók. 

Célcsoport: olyan producerek, akik társproducereket keresnek új, részben finanszírozott projektjükhöz. 

A rendezvényen több mint 500 tapasztalt nemzetközi producer, finanszírozó, sales ügynökök, forgalmazók, és sugárzók részvételére számítanak.

Tovább…
Ez az e-mail cím védett a spamkeresőktől, engedélyezni kell a Javascript használatát a megtekintéshez [image: image9.png]

Connecting Cottbus 

East West Co-production Market 

2010. november 4 – 5. 

Connecting Cottbus 2010 a Cottbus Filmfesztivál keretében 

Jelentkezési határidő: 2010. október 1.

Leírás: pitching előkészítő képzés a kiválasztott projektek számára, nyilvános pitching fórum és Q&A, kétszemélyes találkozók, kísérő programok a filmipar aktuális témáiról, a legújabb kelet-európai filmek bemutatása. 

Tovább…

CPH:DOX Koppenhágai Nemzetközi Dokumentumfilm-fesztivál

2010. november 4-14.

Akik 2010. október 1. előtt regisztrálnak a filmfesztiválra, csökkentett nevezési díjat kell fizetniük (800 dán korona, kb. 108 euró).
Jelentkezési lapokat az anne.co@cphdox.dk címen lehet igényelni, vagy a www.cphdox.dk honlapon.

East European Forum 2010

Kelet-európai koprodukciós pitching fórum kreatív dokumentumfilmes projektek részére

Forum Workshop: 2010. október 21-24. 
Dokumentumfilmek bemutatása és kerekasztal beszélgetések: 2010. október 25-26.
Szakmai kapcsolatépítő programok a résztvevőknek: 2010. október 27-30.
Helyszín: Jihlava, Csehország

East European Forum
Idén 10. alkalommal kerül megrendezésre az East European Forum, mely a régió legnagyobb találkozóhelye a kelet-európai dokumentumfilmesek számára, vezető európai szerkesztők, forgalmazók, vásárlók és filmalap képviselőinek részvételével. Rendezők és független producerek hozzák projektjeiket koprodukcióra, elő-eladásra vagy egyéb pénzügyi támogatási formákra. 

A Forum fennállása óta rangos találkozóhellyé nőtte ki magát, ahol 2001 óta 420 kelet- európai filmes és producer fordult már meg, 59 TV főszerkesztő és tucatnyi nemzetközi forgalmazó, vásárló és fesztiválprogram-felelős. Az idei előkészítő workshopra, nyilvános pitchingre és egyéb programokra mintegy 120 dokumentumfilmes szakmabelire számítanak.
Eddig közel 60 dokumentumfilm készült a Forum támogatásával.

Tovább…

Aktuális MEDIA pályázatok
A részletes útmutató a pályázatok kitöltéséhez, valamint a jelentkezési lapok és egyéb mellékletek letölthetők a www.mediadeskhungary.eu oldal Pályázatok menüpontja alatt.
PRODUCERI TÁMOGATÁS

20/2010 TV sugárzás 
A pályázatok beadási határideje: 
1. határidő: 2010. november 15.
2. határidő: 2011. február 28.
3. határidő: 2011. június 20.
A pályázatra benyújtott műnek független európai televíziós produkciónak kell lennie, játékfilm, animációs film vagy kreatív dokumentumfilm kategóriákban. 
A pályázatban részt kell, hogy vegyen legalább három műsorsugárzó cég, -koprodukció, vagy elővásárlás formájában- legalább két, különböző nyelvterülethez tartozó MEDIA tagországból.

Tovább…
PROMÓCIÓ

31/2010 Fesztiválok
A pályázatok beadási határideje:
1. határidő: 2010. november 2. (A 2011. május 1. és 2011. október 31. között induló projektek esetében.)
2. határidő: 2011. április 30. (A 2011. november 1. és 2012. április 30. között induló projektek esetében.)

Független európai vállalatok pályázhatnak, akik részt vállalnak európai filmfesztiválok szervezésében.
Kizárólag olyan fesztiválok jogosultak a támogatásra, amelyek a teljes fesztiválprogram legalább 70%-ban európai, valamint legalább tíz, a MEDIA Programban résztvevő országból származó filmet vetítenek.
Tovább…

MEDIA MUNDUS

2011 és 2013 között egy új program, a MEDIA Mundus veszi át a MEDIA International előkészítő program szerepét. 
A pályázatok beadási határideje: 2010. október 15.
A teljes pályázati kiírás itt olvasható:
http://ec.europa.eu/culture/media/mundus/index_en.htm
Tovább…
Várható pályázati kiírások: Gyártás-előkészítés / Szelektív forgalmazás

A MEDIA Program által támogatott képzési programok - Aktuális határidők 

A MEDIA által támogatott összes képzés megtalálható a Training & Networks in Europe című kiadványban.
Letöltés pdf-ben: Training & Networks in Europe 2010

A MEDIA Program által támogatott valamennyi vásár és koprodukciós fórum megtalálható Markets & Networks című kiadványban.
Letöltés pdf-ben: Markets & Networks 2010

EKRAN 2011 
EKRAN nemzetközi képzési program; kreatív előkészítési folyamatok; a film vizuális nyelvének és tónusának megtalálása és finomítása.  

Részvételi díj: INGYENES
A kiválasztott rendezők/producerek ösztöndíjban részesülnek, mely a szállás és a részvétel költségeit fedezi. Csak az utazási költség hárul a résztvevőkre.

Jelentkezési határidő: 2010. november 15.
Tovább…

EAVE Film Marketing Workshop 2010
2010. december, Luxemburg

Célközönség: olyan producerek, akik a marketing területén szeretnék fejleszteni magukat: költségvetés, marketing, vásárlók megközelítése, jogi témák, vizuális reklámanyagok készítése; valamint ajánlott az eladásban és marketingben tevékenykedőknek. 
Részvételi díj: 1. részvevő: 1 300 euró; 2. részvevő (a cégtől): 600 euró 
Jelentkezési határidő: 2010. október 15. 

EAVE Producers Workshop 2011
Kb. 50 fős, 4 csoport tapasztalt producer vezetésével. Esettanulmányok, személyes találkozók forgatókönyv-elemzőkkel és szakmabeliekkel, pitching-gyakorlás.

A 2011-es workshopok:
2011. március 14-21., Luxembourg
2011. június 15-22., Svédország
2011. október 21-28., Svájc

Jelentkezési határidő: 2010. október 1.

Tovább…

EURODOC 2011
Dokumentumfilm-gyártási hálózat

A workshopokat az európai producerek igényeinek megfelelően alakították ki azon projektek számára, amelyek igazi nemzetközi potenciállal rendelkeznek. A workshopon résztvevő televíziós döntéshozók a dokumentumfilm-sugárzók, ill. egyéb, a műfaj promóciójával és támogatásával foglalkozó intézmények munkatársai.

30 résztvevőre számítanak: független dokumentumfilmes producerek, televíziós döntéshozók

Jelentkezési határidő: 2010. november 8.

A 3 egyhetes foglalkozás a következőkből fog állni:
1.: Fejlesztés
2011. március – helyszín még szervezés alatt
2.: Költségvetés, finanszírozás
2011. június – Horvátország
3.: Találkozás a döntéshozókkal
2011. szeptember-október – Franciaország

Tovább…

Focal: Digital Production Challange 2010

A DIGITAL PRODUCTION CHALLENGE egy 2 és fél napos európai workshop, mely a digitális produkciós folyamatokkal foglalkozik a filmforgatástól a kópiaszállításig: bevált, megbízható módszereket ismertet esettanulmányokon keresztül. 

Időpont: 2010. november 25-27. 
Helyszín: Potsdam, Németország

Jelentkezési határidő: 2010. október 4.

Részvételi díj: 400 euró (szállással és étkezéssel)

Tovább…

FOCAL PRODUCTION VALUE
THE EUROPEAN SCHEDULING AND BUDGETING WORKSHOP

Hétnapos bentlakásos workshop az európai nagyjátékfilmek költségvetéséről és menettervéről.

Dátum, helyszín: 2011. január 8-15., Lidingö, Svédország (Stockholm közelében)
Jelentkezési határidő: 2010. november 10. (CV+motivációs levél)

Résztvevők: 6 rendezőasszisztens, 6 producer
Részvételi díj: 1000 euró (tartalmazza a szállást és étkeztetést)
Ösztöndíj lehetőség 2 fő részére!

Tovább…

CARTOON Feature ösztöndíjak

A MEDIA Program aktívan támogatja az új tagországok (köztük Magyarország) szakképzését, ebből a célból a CARTOON ösztöndíjakat ajánl fel CARTOON Feature nevű képzésére.

A legközelebbi Cartoon Feature Münchenben lesz 2010. november 22-24-ig.
A CARTOON állja a szálloda és étkezés, valamint 250 euró erejéig az utazás költségeit.
Jelentkezési határidő a CARTOON Feature-re (München, 2010. november 22-24.): 2010. október 15.

A dokumentumok letölthetők az alábbi linken:
http://www.cartoon-media.eu/MASTERS/scholar.php 

Tovább…

DOCUMENTARY CAMPUS MASTERSCHOOL 2011

Célcsoport: nem játékfilmes producerek bármilyen műfajban, vagy formátumban, akik tényfeltáró sorozatok, dokumentumfilmek, multimédiás és hasonló projektekre szóló ötleteiket megvalósítani nemzetközi piacok és közönség számára. 

Kurzus leírása: európai fejlesztési program, mely egyedülálló lehetőséget nyújt a nemzetközi nem játékfilmes piacokhoz való hozzáférésre. A workshop keretében 15 európai producer-rendezői csapat fejleszti dokumentumfilm-projektjét. Négy egyhetes workshop, melyek különböző európai városokban kerülnek megrendezésre, és a nemzetközi gyártással kapcsolatos tudnivalókból készíti fel a résztvevőket (finanszírozás, jogi tudnivalók, marketing, pitching). A résztvevőknek aztán lehetőségük van gyakorlat végzésére nemzetközi produkciós vagy forgalmazói cégnél. A kurzus végén pitching!

Jelentkezési határidő: 2010. szeptember 30. 
  
Tovább…

Erich Pommer Institut
Essential Legal Framework 2010

Európai Koprodukció 
Mallorca, Spanyolország, 2010. október 13-17. 

Jogi kérdések 

Baden, Ausztria, 2010. december 1-5.


A képzésekre külön is lehet jelentkezni. 
Célcsoport: Filmes és televíziós szakemberek: producerek, forgalmazók, műsorszerkesztők, jogászok. 

Tovább… 
Ez az e-mail cím védett a spamkeresőktől, engedélyezni kell a Javascript használatát a megtekintéshez [image: image25.png]



További információ:

MEDIA Desk Magyarország Iroda
H-1068 Budapest
Városligeti fasor 38.
Tel.: +36 1 413 1269, +36 1 413 1270
Fax: +36 1 413 1710
E-mail: info@mediadeskhungary.eu 

www.mediadeskhungary.eu 
_1346489254

